ఆరుగాలం శ్రమించి పండించారు. వాటిని విక్రయించి కాస్త డబ్బు పోగేసుకుందామనుకున్నారు. కొనుగోలు కేంద్రానికి తీసుకెళ్లి వరి ధాన్యాన్ని ఆరబోశారు. అధికారులు రేపూ.. మాపూ అంటూ జాప్యం చేయడంతో రోజూ ఆ ధాన్యాన్ని ఆరబోస్తూ.. కాస్త మబ్బు పడితే మళ్లీ కుప్ప పోస్తూ ఎలాగైనా ధాన్యాన్ని కాపాడుకోవాలని శ్రమిస్తున్నారు. ఎప్పుడు వానొస్తుందో.. తమ కష్టమంతా నీటి పాలవుతుందోనని క్షణక్షణం భయపడుతున్నారు. ఆ భయం గుప్పిట్లోనే గుండెనొప్పితో కొందరు కల్లాల్లోనే కుప్పకూలుతుండగా.. వరణుడి బీభత్సానికి ఆరుగాల కష్టమంతా నేలపాలైందని.. తమ కుటుంబాన్ని ఎలా పోషించుకోవాలో అర్థంగాక మరికొంత మంది రైతులు బలవన్మరణాలకు పాల్పడుతున్నారు.
తెలంగాణలోని కామారెడ్డి జిల్లా సదాశివనగర్‌ మండలం అడ్లూర్‌ ఎల్లారెడ్డిలో గురువారం ఈ విషాదం చోటు చేసుకుంది. స్థానికులు తెలిపిన వివరాల ప్రకారం.. కుమ్మరి రాజయ్య (50) మూడెకరాల్లో వరిని పండించారు. 15 రోజుల కిందట ధాన్యాన్ని కొనుగోలు కేంద్రానికి తరలించారు. అప్పటి నుంచి ధాన్యం ఆరబెడుతున్నారు. గురువారం సాయంత్రం వరి కుప్పలు చేయడానికి ఇంటి నుంచి వెళ్లిన రాజయ్య అక్కడే పడిపోయారు. గమనించిన స్థానికులు కామారెడ్డి ప్రభుత్వాసుపత్రికి తరలిస్తుండగా మార్గమధ్యలో మృతి చెందారు. అతనికి భార్య, కుమారుడు, కుమార్తె ఉన్నారు. రైతు మృతిపై సొసైటీ సీఈవో భైరయ్యను సంప్రదించగా.. ఈ నెల 15న ధాన్యం వచ్చిందని, తేమ శాతం రాకపోవడంతో కొనుగోలు చేయలేదని తెలిపారు.
aarugaalam shraminchi pandinchaaru. vaatini vikrayinchi kaasta dabbu pogesukundamanukunna. konugolu kendraaniki teesukelli vari dhaanyaanni aarabosaaru. adhikaarulu raepoo.. maapuu antuu jaapyam cheyadamtho roojoo aa dhaanyaanni aarabostuu.. kaasta mabbu padithe malli kuppa postu elagaina dhaanyaanni kapadukovalani shramistunnaaru. eppudu vaanostundo.. tama kashtamanta neeti paalavutundoonani kshanakshanam bhayapadutunnaru. aa bhayam guppitlone gundenoppitho kondaru kallallone kuppakuulutundagaa.. varanudi beebhatsaaniki aarugaala kashtamanta neelapaalaindani.. tama kutumbaanni ela poshinchukovalo ardhamgaaka marikonta mandi raitulu balavanmaranaalaku paalpadutunnaaru.
telangaanaloni kamareddy jilla sadasivanagarnaki mandalam adlure ellareddylo guruvaram ee vishaadam chotu chesukundi. sthaanikulu telipina vivaraala prakaaram.. kummari rajayya (50) moodekaraallo varini pandinchaaru. 15 rojula kindata dhaanyaanni konugolu kendraaniki taralinchaaru. appati nunchi dhaanyam aarabedutunnaaru. guruvaram saayantram vari kuppalu cheyadaaniki inti nunchi vellina rajayya akkade padipoyaaru. gamaninchina sthaanikulu kamareddy prabhutvaasupatriki taralistundagaa maargamadhyalo mruti chendaaru. ataniki bharya, kumarudu, kumarte unnaaru. raitu mrutipai socity seeeevo bhairayyanu sampradinchagaa.. ee nela 15na dhaanyam vachindani, tema saatam rakapovadamto konugolu cheyaledani telipaaru.